# Raúl González

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
|

| Raúl González
 |
| --- |
|
 |
| Osobne informacije
 |
| Puno ime
 | Raúl González Blanco
 |
| Nadimak
 | Raúl
 |
| Rođenje
 | 27. lipnja 1977. Madrid, Španjolska
 |
| Visina
 | 182 cm
 |
| Klub
 |
| Trenutačni klub
 | Schalke 04
 |
| Broj
 | 7
 |
| Pozicija
 | Napadač
 |
| Juniorski klubovi
 |
| 1990.-1992. 1992.-1994.
 | Atletico Madrid Real Madrid
 |
| Profesionalni klubovi\*
 |
| **Godina** | **Klub** | **Nastupi (golovi)** |
| 1994. - 2010. 2010. -
 | Real Madrid Schalke 04
 | 550 (228) 034 0(13)
 |
| Reprezentacija
 |
| 1996. - 2006.
 |  Španjolska
 | 102 0(44)
 |

 |
| Napomene
 |
| \* Nastupi i (golovi) u profesionalnim klubovima broje se samo za ligu iz koje je klub.
\* Nastupi i (golovi) u profesionalnim klubovima zadnji su put ažurirani 15. svibnja 2011.. |

**Raúl González Blanco** (rođen 27. lipnja 1977.), poznatiji kao **Raúl**, španjolski je nogometaš, napadač, koji trenutačno igra za njemački nogometni klub Schalke 04. Raúl je istaknuti španjolski nogometni reprezentativac, s preko 100 nastupa za izabranu vrstu, čiji je drugi strijelac svih vremena s postignuta 44 pogotka, prvi je David Villa sa 46. Također je, s postignutim 71 pogotkom vodeći strijelac svih vremena UEFA-ine Lige prvaka, gdje je u dvije sezone bio najbolji strijelac natjecanja.

### Klupska karijera

Iako je počeo trenirati u Atletico Madridu, sezonu 94-95 počeo je u trećoj momčadi Real Madrida, ali je ubrzo priključen prvoj momčadi koju je tada vodi Jorge Valdano. Postao je najmlađi igrač (17 godina i četiri mjeseca) koji je nastupio u seniorskoj utakmici za Real. Svoj prvi ligaški pogodak postigao je u gradskom derbiju protiv Atletica. U toj sezoni zabio je 9 golova u 28 susreta te je pomogao Realu osvojiti naslov prvaka.

U sljedećih osam sezona osvojio je tri prvenstva, tri lige prvaka. 2003. imenovan je kapetanom nakon odlaska Fernanda Hierra. Zanimljivo je da nikada nije osvojio Kup kralja(Španjolski kup).

Postao je prvi igrač koji je zabio 50 golova u Ligi prvaka, nakon što je zabio Olympiakosu 28.10.2005. Raul je najbolji strijelac lige prvaka svih vremena (68), i igrač sa najviše nastupa (128). Zanimljivo je da nikada nije dobio crveni karton u 15 godina profesionalne karijere. Za Real je postigao čak 322 gola i prestigao legendarnog Alfreda Di Stefana, još je i najbolji strijelac La lige od aktivnih igrača sa 228 golova.
Raul i Iker Casillas imaju ugovor po kojemu im se ugovor mora produljiti dok god igraju preko 30 utakmica po sezoni. 23. rujna 2009 prešao je Manola Sanchisa po broju nastupa za Real. Ujedno je drugi je igrač po broju nastupa u prvenstvu.

### Reprezentativna karijera

Raul je drugi najbolji strijelac (44) španjolske reprezentacije prvi je David Villa sa 46, i igrač u polju sa najviše nastupa (102). Igrao je na SP 1998, 2002, 2006. Na Euru 2000 i 2004. Od njegova 44 gola 25 ih je bilo u natjecateljskim utakmicama. Od tih 25, šest ih je bilo u završnicama prvenstava.

### Privatni život

Već dosta sezona, Raul nakon postizanja pogotka ljubi vjenčani prsten kao zahvala njegovoj ženi na četiri sina i kćer. Dvojici sinova je dao ime po Jorgeu Valdanu i po Hugu Sanchezu.

### Trofeji

* + 6 La liga naslova: 1994./95., 1996./97., 2000./01., 2002./03., 2006./07., 2007./08.
	+ 4 Španjolska superkupa: 1997., 2001., 2003., 2008.
	+ 3 Lige prvaka: 1997./98, 1999./00., 2001./02.
	+ 2 Interkontinentalna kupa: 1998., 2002.
	+ 1 Europski superkup: 2002.